สวัสดีค่ะ อยากรู้ว่าอาการที่เปนอยู่เกี่ยวกับโรคอะไรบ้างค่ะ ปกติไม่เคยเปนค่ะ คือ อาการมึนๆๆหัว และมีอาการเหมือนจะวูบๆๆแต่ไม่เคยหล่นค่ะ อาการแบบนี้เกิดจากอะไรค่ะ? อีกคำถามค่ะ คือลูกสาวอายุ 17 ปีแล้วค่ะ เค้าอ้วนมากค่ะ แต่เค้าไม่มีประจำเดือนเลยค่ะ ปีนึงบางครั้งไม่มีเลย บางปีก้อมาครั้งเดว เค้าจะมีปัญหาอะไรหรือป่าวค่ะ แล้วมีทางแก้แบบใหนได้บ้างค่ะ ขอบนะค่ะ
สวัสดีค่ะ อาการมึนศีรษะ คล้ายจะวูบอาจเกิดจาก-น้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน รักษาด้วยการรับประทานยาแก้เวียนศีรษะ-การเปลี่ยนท่าทางที่เร็วเกินไป ทำให้เลือดไปเลี้ยงสมองไม่พอชั่วคราว-ระดับน้ำตาลในเลือดต่ำ-โลหิตจาง-โรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อนหูชั้นในอักเสบจากการติดเชื้อของหูชั้นกลาง-โรคหัวใจเต้นผิดจังหวะการดูแลตัวเองเบื้องต้น การเปลี่ยนท่าทางช้าๆ ถ้ามีอาการให้รีบนั่งพัก รับประทานยาแก้เวียนศีรษะ ดื่มน้ำมากๆ และควรนอนพักผ่อนให้เพียงพออย่างน้อยวันละ 6-8 ชั่วโมงส่วนอาการประจำเดือนมาไม่ปกติ อาจเกิดจาก-มีถุงน้ำหลายใบในรังไข่-การทำงานของรังไข่ผิดปกติ เช่นในช่วงวัยรุ่นที่เริ่มมีประจำเดือน หรือวัยใกล้หมดประจำเดือน-มีพังผืดในมดลูก ถ้าเคยขูดมดลูก-ความเครียด-โรคไทรอยด์-น้ำหนักตัวที่มากหรือน้อยผิดปกติการดูแลตัวเองเบื้องต้น ให้จดวันที่มีประจำเดือนไว้ไปปรึกษาสูตินรีแพทย์ ไม่ควรซื้อยาฮอร์โมนหรือยาสตรีใดๆมารับประทานหรือเหน็บช่องคลอดเอง